CELEX: C2007/096/33
Language: el
Date: 2007-04-28 00:00:00
Title: Υπόθεση C-202/05: Διάταξη του Δικαστηρίου της 17ης Απριλίου 2007 [αίτηση του High Court of Justice (Chancery Division) (Ηνωμένο Βασίλειο) για την έκδοση προδικαστικής αποφάσεως] — Yissum Research and Development Company of the Hebrew University of Jerusalem κατά Comptroller-General of Patents (Άρθρο 104, παράγραφος 3, πρώτο εδάφιο, του Κανονισμού Διαδικασίας — Δίκαιο των διπλωμάτων ευρεσιτεχνίας — Φάρμακα — Κανονισμός (ΕΟΚ) 1768/92 — Συμπληρωματικό πιστοποιητικό προστασίας για τα φάρμακα — Έννοια του προϊόντος — Έννοια της συνθέσεως δραστικών ουσιών )

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/19
            
         Διάταξη του Δικαστηρίου της 17ης Απριλίου 2007 [αίτηση του High Court of Justice (Chancery Division) (Ηνωμένο Βασίλειο) για την έκδοση προδικαστικής αποφάσεως] — Yissum Research and Development Company of the Hebrew University of Jerusalem κατά Comptroller-General of Patents
   (Υπόθεση C-202/05) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Δίκαιο των διπλωμάτων ευρεσιτεχνίας - Φάρμακα - Κανονισμός (ΕΟΚ) 1768/92 - Συμπληρωματικό πιστοποιητικό προστασίας για τα φάρμακα - Έννοια του «προϊόντος» - Έννοια της «συνθέσεως δραστικών ουσιών»)
   (2007/C 96/33)
   Γλώσσα διαδικασίας: η αγγλική
   Αιτούν δικαστήριο
   High Court of Justice (Chancery Division)
   Διάδικοι
   Yissum Research and Development Company of the Hebrew University of Jerusalem
   κατά
   Comptroller-General of Patents
   Αντικείμενο της υποθέσεως
   Αίτηση για την έκδοση προδικαστικής αποφάσεως — High Court of Justice (Chancery Division) — Ερμηνεία του άρθρου 1, στοιχείο β', του κανονισμού (ΕΟΚ) 1768/92 του Συμβουλίου, της 18ης Ιουνίου 1992, σχετικά με την καθιέρωση συμπληρωματικού πιστοποιητικού προστασίας για τα φάρμακα (ΕΕ L 182, σ. 1) — Έννοια του «προϊόντος »— Έννοια της «συνθέσεως δραστικών ουσιών ενός φαρμάκου »— Φάρμακο που αποτελείται από δύο συστατικά στοιχεία, εκ των οποίων το ένα έχει αναγνωρισμένη θεραπευτική δράση για ορισμένη πάθηση και το άλλο καθιστά δυνατή τη χορήγηση του φαρμάκου κατά τέτοιο τρόπο ώστε να έχει αποτελεσματικότητα το εν λόγω φάρμακο
   Διατακτικό της διατάξεως
   Το άρθρο 1, στοιχείο β', του κανονισμού (ΕΟΚ) 1768/92 του Συμβουλίου, της 18ης Ιουνίου 1992, σχετικά με την καθιέρωση συμπληρωματικού πιστοποιητικού προστασίας για τα φάρμακα, όπως προκύπτει από την Πράξη περί των όρων προσχωρήσεως της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των Συνθηκών επί των οποίων βασίζεται η Ένωση, πρέπει να ερμηνευθεί υπό την έννοια ότι, στην περίπτωση κατά την οποία το κύριο δίπλωμα ευρεσιτεχνίας προστατεύει μια δεύτερη ιατρική εφαρμογή μιας δραστικής ουσίας, η εφαρμογή αυτή δεν αποτελεί αναπόσπαστο στοιχείο του ορισμού του προϊόντος.
   
      (1)  ΕΕ C 193 της 6.8.2005.